open-index/open-wikipedia-markdown huggingface dataset:
Jaanus Kirikmäe

**Jaanus Kirikmäe** (sündinud 19. novembril 1965 Suure-Jaanis) on Eesti diplomaat ja riigiametnik.

## Elulugu
Kirikmäe on lõpetanud Tartu Ülikooli õigusteaduskonna 1992. aastal. Ta on end täiendanud Turu ja Leedsi ülikoolides rahvusvahelise ja Euroopa õiguse ning diplomaatia alal.

1991. aasta suvest töötas ta mõne aasta ministeeriumi õigusosakonnas ning osales Eesti-Vene läbirääkimiste riikliku delegatsiooni tegevuses. Ta on täitnud nõuniku kohustusi Eesti suursaatkondades Moskvas (1994–1998) ja Helsingis (1999–2002) ning olnud ministeeriumi õigus- ja konsulaarosakondades büroo direktor.

Aastatel 2002–2007 oli Kirikmäe välisministeeriumi konsulaarosakonna peadirektor. Sellesse perioodi jäid muuhulgas Eesti astumine Euroopa Liitu ja ettevalmistus ühinemiseks Schengeni ruumiga, 2004. aasta Kagu-Aasia tsunamis kannatanute otsingute ja kojutoomise korraldamine, välisministeeriumi osalemise algatamine turismimessidel ning regulaarsete reisiinfoteadete ja -hoiatuste avaldamine.

Aastatel 2007–2011 oli Kirikmäe Eesti Vabariigi peakonsul New Yorgis, konsulaarpiirkonda kuulus kogu Ameerika Ühendriikide territoorium.

Aastatel 2011–2012 tegeles Kirikmäe energia- ja kliimapoliitikaga välismajanduse ja arengukoostöö osakonnas büroodirektorina ning Euroopa ja Atlandi-ülese koostöö osakonna vanemnõunikuna. Poliitikaosakonna rahvusvaheliste organisatsioonide büroo vanemnõunikuna 2013–2016 koordineeris Kirikmäe Eesti ÜRO Inimõiguste Nõukogu liikmesusega seotud küsimusi ning osales Euroopa Liidu Nõukogu inimõiguste töörühmas.

2016. aasta augustist kuni juunini 2017 oli Jaanus Kirikmäe peakonsul Eesti peakonsulaadis Peterburis, konsulaarpiirkonda kuuluvad Peterburi linn, Leningradi, Pihkva, Arhangelski, Vologda, Murmanski ja Novgorodi oblast ning Karjala Vabariik. Pärast seda, kui Venemaa ta poliitilistel põhjustel riigist välja saatis , töötas ta Eesti Välisministeeriumis nõunikuna. 2025. aasta seisuga töötab ta õiguskantsleri nõunikuna.  

## Tunnustus
* 2008 – Valgetähe V klassi teenetemärk
* 2012 – Välisministeeriumi hõbedane teenetemärk

## Perekonnaseis
Jaanus Kirikmäe on abielus Merle Kirikmäega.

## Viited
Krepp

**Krepp** (tekstiili nimena prantsuse keelest *le crêpe*, pärit ladinakeelsest *crispus* 'kähar', 'kobruline') on üldnimetus kangastele, mida iseloomustab matt ja teraline või laineline pealispind. Kreppkangad liigitatakse ehtsateks kreppideks (krepplõngast kootud krepid) ja krepi jäljenditeks (kreppsiduses kootud või kanga lõppviimistlusega loodud krepid).

## Liigitamine
### Materjali järgi
Krepp-pind võib esineda igast materjalist kiu puhul, nii siidkrepina kui villase krepina.

### Saamisviisi järgi
Krepi pind on saavutatud erinevate kreppide puhul erinevate vahenditega:
* ehtsad krepid: kangas on kootud labases siduses, kuid on kasutatud ülitugeva keeruga **krepplõnga** (täiskreppkangaste puhul nii lõimes kui koes, poolkreppkangaste puhul ühes kahest)
Täiskreppkangad on žoržett, kreppšifoon, India krepp ja krepp-romään.
Poolkreppkangad on krepdešiin, krepšinett, marokään, kreppsatään, puukooremustriline krepp ja sammalkrepp
* kreppsiduses kootud krepi jäljendid: segakirjalise krobelise pinnaga kangas on kootud erilises siduses (liivakrepp ja jääkrepp)
* järelviimistlusega tehtud krepi jäljendid: kangas on tavalisest lõngast, kuid krepiline pind on tekitatud kalandriga 

## Krepplõng
Krepplõngaks nimetatakse lõngu, mille ühel meetril on umbes 2000 keerdu. Krepplõngast kootud kangad kipuvad pinge tõttu äärtest rulluma ja selle vältimiseks kasutatakse kudumisel vaheldumisi s- ja z-keeruga lõngu kas üksikult (1S/1Z) või kahekaupa (2S/2Z) vaheldumisi, seda nii koe- kui lõimelõngades.

## Kreppkangaste omadused
Kreppkangad ei kortsu kergesti ja moodustavad ilusaid drapeeringuid. Kuid eriti ehtsaid kreppe on raske hooldada, lõikeääred lähevad kergesti narmendama ning rulluvad ja kangas tõmbub pesus tugevalt kokku.

Alates 20. sajandi algusest on must krepp omandanud olulise koha leinarõivastes (kasvõi vaid musta krepist leinalindina).

## Pildid

Woman's Bonnet (Mourning) LACMA M.86.413.53.jpg|Siidsamet- ja siidkrepptanu, 1885
KLÄNNING Syrenlila sidenklänning med cape och underklänning. Tillhört Ebba von Eckermann, f - Hallwylska museet - 89129.tif|Žoržetist õhtukleit, umbes 1930. a
Sjaal (ST659 9 02) - Kostuum Accessoire - MoMu Antwerp.jpg|Läbipaistvast siidkrepist rätik, 1945. ja 1970. aasta vahemikust
Till boken - utställningen Kunglig Vintage - Livrustkammaren - 87671.tif|Korallpunase kreppkleidi detail. 1960. aastad
Kimono detail.jpg|Siid-*chirimen*ist õmmeldud ja tikitud kimono detail


## Vaata ka
* krepp-paber
* *[[chirimen]]*

## Viited
Juba Ülikool

**Juba ülikool** (inglise keeles *University of Juba*) on ülikool Lõuna-Sudaanis Jubas. 

Juba ülikool on üks seitsmest Lõuna-Sudaani ülikoolist. Ülikool asutati 1975, kuid esimesed üliõpilased alustasid õpinguid 1977. aastal. 

Juba ülikoolis õpib üle 18 000 üliõpilase.

## Viited

## Välislingid
*Koduleht
Ulanów

**Ulanów** on linn Poolas Podkarpacie vojevoodkonnas Nisko maakonnas, Ulanówi valla halduskeskus. Linn asub Sani jõe ääres, Niskost ligikaudu 9,5 km idakagus.

Ulanów sai linnaõigused 1616. aastal, kuid kaotas need 1934. aastal. Ulanów sai linnaõigused tagasi 1958. aastal.

## Galerii

Ulanów - budynek Urzędu Miasta 1.jpg
Ulanów - krzyż na skrzyżowaniu 3.jpg


## Viited
Cieszanów

**Cieszanów** on linn Poolas Podkarpacie vojevoodkonnas Lubaczówi maakonnas, Cieszanówi valla halduskeskus. Cieszanów asub Ukraina piirist ligi 20 km kaugusel, Rzeszówist umbes 85 km idakirdes.

Cieszanówit on ürikutes esmamainitud 1496. aastal, Magdeburgi linnaõigused sai 1590. aastal.

## Galerii

Cieszanow.JPG
Cieszanów,_Kościół_św._Wojciecha_-_fotopolska.eu_(305721).jpg
Cieszanów, Centrum Kultury i Sportu - fotopolska.eu (307419).jpg
Cieszanów, Sobieskiego 3 - fotopolska.eu (307234).jpg


## Viited
Kaubatee

**Kaubatee** on kaubaretkedeks või -vedudeks kasutatud tee.

## Vaata ka
*Kaubatee varjaagide juurest kreeklasteni
*Siiditee
Donauturm

**Donauturm** (eesti keeles kui *Doonau torn*) on Viini linnas Doonau jõe vasakkaldal Donaustadtis (nn *[[Transdanubien]]is*) asuv teletorn. 1964. aastal avatud Austria kõrgeim ehitis on 252-meetri kõrgune.

## Vaata ka
*Donau City
Genoomne imprintimine

**Genoomne imprintimine** on epigeneetiline fenomen, mis põhjustab valikulise geeniekspressiooni vastavalt sellele, kummalt vanemalt geen päriti. Genoomse imprintimise vorme on näidatud nii taime- ja loomariigis kui ka seentel. 2014. aasta seisuga teatakse hiirel 150 imprinditud geeni ja inimesel umbes 70.

Diploidsetes organismides on keharakkudes kaks genoomikoopiat: üks mõlemalt vanemalt. Autosoomsetes geenides toimub ekspressioon enamasti mõlemas alleelis. Imetajatel seevastu on väike osa geene imprinditud, mis tähendab, et ekspresseerub vaid üks alleelidest.

See epigeneetiline protsess põhineb DNA metülatsioonil ja histoonide modifikatsioonidel, muutmata geneetilist koodi. Soospetsiifiline imprinting tekib gametogeneesi ajal ja püsib läbi viljastumise. Need imprinditud mustrid jäävad püsima ka läbi globaalse demetülatsiooni ja säilivad somaatilistes rakkudes elu lõpuni. Primordiaalsetes sugurakkudes demetülatsiooni ajal imprinditud muster kustutatakse ja see tekib uuesti gametogeneesi käigus vastavalt soole.

Imprintimine on oluline varases embrüo ja loote arengus.
Příbor

**Příbor** (saksa keeles *Freiberg in Mähren*) on linn Tšehhis Morava-Sileesia maakonnas Nový Jičíni ringkonnas.

Příbori vanalinn on alates 1. juunist 1989 ajalooline linnakaitsereservaat.

## Inimesed

1856. aasta 6. mail sündis linnas psühhoanalüütik Sigismund Freud.

## Viited
Radomyśl Wielki

**Radomyśl Wielki** on linn Poolas Podkarpacie vojevoodkonnas Mieleci maakonnas, Radomyśl Wielki valla halduskeskus. Radomyśl Wielki asub Mielecist umbes 15 km edelas.

Radomyśl Wielki sai linnaõigused 1581. aastal. 1896. aastal kaotas Radomyśl Wielki linnaõigused, kuid sai need tagasi 1934. aastal. Teises maailmasõjas hävis 80% linna hoonetest.

## Galerii

PL - Radomyśl Wielki - market square - Kroton 001.JPG
PL - Radomyśl Wielki - market square - Kroton 007.JPG
PL - Radomyśl Wielki - former post office - Kroton 010.JPG


## Viited
Oleszyce

**Oleszyce** on linn Poolas Podkarpacie vojevoodkonnas Lubaczówi maakonnas, Oleszyce valla halduskeskus. Oleszyce asub Lubaczówist umbes 6 km läänes.

Oleszyce sai linnaõigused 1576. aastal. 1901. aastal sai Oleszyce suures tulekahjus rängalt kannatada ja kaotas 1915. aastal linnaõigused. 1989. aastal anti Oleszycele linnaõigused tagasi.

## Galerii

Oleszyce, Kościół Narodzenia NMP - fotopolska.eu (302825).jpg
Oleszyce, 3 Maja 7 - fotopolska.eu (299036).jpg


## Viited
Orotši keel

**Orotši keel** on Venemaal Kaug-Idas Habarovski krais orotšite räägitud tunguusi keel. See on nanai ja udehe keele lähedane sugulaskeel.

Orotši keel on hääbunud. Viimane aktiivne kõneleja suri 2008. aastal, kuigi ka hilisematel rahvaloendustel on märkinud mitmed inimesed end keele oskajateks. 2010. aasta Venemaa rahvaloenduse andmeil oskas Venemaal orotši keelt 8 inimest ja 2021. aasta rahvaloendusel oli 119 inimese emakeeleks märgitud orotši keel, kuid neist olid rahvuselt orotšid vaid 9. Orotšeid oli 2000. aastate alguses ametlikel andmetel veidi alla 1000, kuid tegelik arv on tunduvalt väiksem, sest orotšiteks nimetavad end ka mõnede teiste väikerahvaste esindajad.

Orotši kirjakeel ei ole välja kujunenud.

## Viited

## Välislingid
*http://lingsib.iea.ras.ru/ru/languages/oroch.shtml
Pruchnik

**Pruchnik** on linn Poolas Podkarpacie vojevoodkonnas Jarosławi maakonnas, Pruchniki valla halduskeskus. Pruchnik asub Jarosławist umbes 17 km edelas.

Pruchnik sai linnaõigused 1370. aastal, kuid kaotas need 1935. aastal. 1. jaanuaril 2011 sai Pruchnik linnaõigused tagasi.

## Galerii

Pruchnik1.jpg
Pruchnik dom w zabudowie rynku 31.12.2013 p.jpg
Pruchnik.jpg


## Viited
2019. aasta Copa América

**2019. aasta [[Copa América]]** olid 46. Lõuna-Ameerika meistrivõistlused jalgpallis. Need toimusid Brasiilias 14. juunist 7. juulini.

Võistlustel osales 12 meeskonda, neist kümme Lõuna-Ameerikast. AFC-i liikmed Jaapan ja Katar osalesid külalismeeskondadena.

Üheksandat korda võitis Copa América Brasiilia koondis, kes alistas finaalis Peruu tulemusega 3:1.

## Staadionid
* Estádio do Maracanã (Rio de Janeiro)
* Estádio do Morumbi (São Paulo)
* Arena Corinthians (São Paulo)
* Estádio Mineirão (Belo Horizonte)
* Arena do Grêmio (Porto Alegre)
* Itaipava Arena Fonte Nova (Salvador)

## Alagrupimängud

### A-alagrupp

----

----

### B-alagrupp

----

----

### C-alagrupp

----

----

#### Grupis kolmanda koha saanud koondiste järjestus

## Väljalangemismängud

#### Veerandfinaalid

----

----

-----

### Poolfinaalid

-----

### Kolmanda koha mäng


### Finaal

## Statistika
### Väravakütid
;3 väravat

* Everton

* Paolo Guerrero

;2 väravat

* Sergio Agüero
* Lautaro Martínez
* Gabriel Jesus
* Philippe Coutinho
* Roberto Firmino
* Duván Zapata
* Kōji Miyoshi
* Edison Flores
* Alexis Sánchez
* Eduardo Vargas
* Edinson Cavani
* Luis Suárez
* Darwin Machís

;1 värav

* Paulo Dybala
* Giovani Lo Celso
* Lionel Messi
* Leonel Justiniano
* Marcelo Martins
* Casemiro
* Dani Alves
* Richarlison
* Willian
* Gustavo Cuéllar
* Roger Martínez
* Ángel Mena
* Enner Valencia
* Shoya Nakajima
* Almoez Ali
* Óscar Cardozo
* Derlis González
* Richard Sánchez
* Jefferson Farfán
* Yoshimar Yotún
* José Pedro Fuenzalida
* Erick Pulgar
* Arturo Vidal
* José Giménez
* Nicolás Lodeiro
* Josef Martínez

;1 omavärav

* Arturo Mina (mängus Uruguay vastu)

* Rodrigo Rojas (mängus Katari vastu)

## Auhinnad

* Parim mängija (*Best Player Award*):  Dani Alves
* Suurim väravakütt (*Golden Boot Award*):  Everton (3 väravat)
* Parim väravavaht (*Golden Glove Award*):  Alisson
* Ausa mängu auhind: 

### Sümboolne koosseis

## Vaata ka
* 2019. aasta Copa América meeskonnad

## Välislingid

* Ametlik koduleht
* Copa América CONMEBOL.com lehel
2019. aasta Copa América meeskonnad

See artikkel toob 2019. aasta Copa América osalejariikide võistkondade koosseisud.

## A-alagrupp
### Brasiilia
Peatreener Tite

### Boliivia
Peatreener Eduardo Villegas

### Venezuela
Peatreener Rafael Dudamel

### Peruu
Peatreener  Ricardo Gareca

## B-alagrupp
### Argentina
Peatreener Lionel Scaloni

### Colombia
Peatreener  Carlos Queiroz

### Paraguay
Peatreener  Eduardo Berizzo

### Katar
Peatreener  Félix Sánchez

## C-alagrupp
### Uruguay
Peatreener Óscar Tabárez

### Ecuador
Peatreener  Hernán Darío Gómez

 

### Jaapan
Peatreener Hajime Moriyasu

### Tšiili
Peatreener  Reinaldo Rueda
Pumpuang Duangjan

**Pumpuang Duangjan** (tai keeles พุ่มพวง ดวงจันทร์; 4. august 1961 – 13. juuni 1992) oli tai laulja ja näitleja.

## Diskograafia (valitud)
* Nak Rong Ban Nok
* Kra Saw Khao Ma Si
* Kaew Roe Phee
* Nat Phob Na Ampeor
* Kho Hai Ruai
* Lok Khong Pueng
## Viited

## Välislingid
Reidle

**Reidle** oli küla Võrumaal.

Küla kuulus Vana-Antsla mõisa alla ja on märgitud 1839. aasta Rückeri kaardile. Külas asus Reidle kool.

1945. aastast oli külas Reidle külanõukogu keskus. 

Endise Reidle küla alad on praegu jagatud Säre ja Kollino külade vahel.

## Viited
Seadmuseratas

**Seadmuseratas** (sanskriti keeles *dharmacakra*; paali keeles *dhammacakka*; tiibeti keeles *chos kyi ’khor lo*; hiina keeles 法輪 *falun*; jaapani keeles *hōrin*), Buddha õpetuse sümbol, mida kujutatakse kaheksaosalist teed sümboliseeriva kaheksa kodaraga rattana.

Mitmetes mahajaana koolkondades kasutatakse mõistet seadmuseratas budismi ajaloo periodiseerimisel, neis käsitlustes olevat seadmuseratas teinud kolm pööret. Esimesed kaks pööret on tavaliselt ühised:

*esimene on Buddha esimene jutlus neljast õilsast tõest «Seadmuseratta käimapanemine», laiemas tähenduses hinajaana;

*teine on mahajaana alustekst *[[Aṣṭasāhasrikā-prajñāpāramitā-sūtra]]*, laiemas tähenduses ületav mõistmine;

*kolmas on iga koolkonna seisukohalt tavaliselt see koolkond ise või selle austatuim tekst (näiteks *[[Saṃdhinirmocana-sūtra]]* vidžnjaanavaadas või «Lootossuutra» hiina *[[tiantai]]* koolkonnas).

Vadžrajaanas peetakse kolmandaks pöördeks kõiki vadžrajaana õpetusi.

Ratta sümbol on kasutusel ka hinduismisis, sikhismis, džainismis jm.

## Vaata ka

* Seadmuseratta käimapanemine
* Olemisratas
Püüvõrk

**Püüvõrk** on kurnpüünis, mis ühest otsast ankurdatud ja teisest otsast veetav, üle 80&nbsp;mm silmasuurusega ning kuni 120&nbsp;m pikkune võrk.

Kalapüügieeskirjas on püüvõrk määratletud kurnpüüniste hulka, kuid püügi põhimõtte poolest võib seda vaadelda aktiivselt toimiva nakkepüünisena, kuna püünise vedamisel läbi vee takerduvad sellest läbi ujuda püüdvad kalad püüvõrgu linasse. Püüvõrku kasutatakse Eestis peamiselt Lämmijärvel koha, latika ja haugi püügiks.

## Vaata ka
*noot 
*veonoot
*vähinatt
*liiv 
*kuurits
*põhjanoot

## Viited

## Välislingid
*Kurnpüünised
Õngpüünis

**Õngpüünis** on püügivahend, mille kasutamise põhimõte seisneb kala peibutamises õngekonksule kinnitatud sööda või muu peibutusvahendiga, mille haaramisel kala haakub.

Kala haarab konksu külge kinnitatud või konksuga varustatud orgaanilist sööta või tehislikku peibutist. Peibutiseks võib olla ka läikiv konks ise (nt räimeõng).

Õngpüüniste määratlus ja kasutamine on Eestis sätestatud kalapüügieeskirjaga.

Lubatud õngpüünised on lihtkäsiõng, käsiõng, spinning, vedel, sikuti, lendõng, räimeõng, põhjaõng, und ja õngejada. 

## Viited

## Välislingid
* Õngpüünised
* Kalapüügieeskiri
Krzywiń

**Krzywiń** (saksa keeles *Kriewen*) on linn Poolas Suur-Poola vojevoodkonnas Kościani maakonnas, Krzywińi valla halduskeskus. Krzywiń asub Lesznost umbes 22 km kirdes.

Krzywińit on ürikutes esmamainitud 1181. aastal, linnaõigused sai 1257. aastal. Teise Poola jagamise tulemusel läks linn 1793. aastal Preisi kuningriigi võimu alla. Vahepeal oli aastatel 1807–1815 Varssavi hertsogiriigi koosseisus. 1919. aastal läks linn tagasi Poolale.

## Viited
Delfti tehnikaülikool

**Delfti Tehnikaülikool** (hollandi keeles *Technische Universiteit Delft*) on tehnikaülikool Hollandis Delftis; ühtlasi vanim, suurim ja innovatiivseim Hollandi tehnikaülikool. Ülikool asutati 1842. Ülikoolis õpib üle 12 000 üliõpilase.

## Viited

## Välislingid
*Koduleht
Lima Ülikool

**Lima ülikool** (hispaania keeles *Universidad de Lima*) on eraülikool Peruus Limas.

Ülikool asutati 1962 ja seda peetakse üheks riigi mainekaimaks ülikooliks.

2025. aasta seisuga oli üliõpilasi 28 000.

## Välislingid
*Koduleht
Sārnāth

**Sārnāth** on üks tähtsamaid budismi pühapaikasid (tšaitja), mis asub tänapäeval Vārānasī eeslinnas.

Sārnāthi Hirvepargis andis Buddha pärast oma virgumist viiele endisele kaaslasele esimese jutluse, "Seadmuseratta käimapanemine".

Selle koha tähistamiseks püstitati juba kuningas Ašoka ajal (3. sajandil eKr) stuupa, millele rajati 4.–6. sajandil praeguseni säilinud Dhameki stuupa.

Kuni 12. sajandini oli Sārnāth oluline budismi keskus arvukate templite, vihaarade, stuupade ja skulptuuridega.

## Vaata ka
*Sārnāthi sammas
Chung-Angi ülikool

**Chung-Angi ülikool** (korea keeles *중앙대학교*, *Jungang Daehakgyo*) on eraülikool Lõuna-Koreas Soulis.

Ülikool asutati 1918.

Ülikoolis õpib üle 28 000 üliõpilase.

## Viited

## Välislingid
*Koduleht
KAIST

**KAIST** (ametliku nimega *Korea Advanced Institute of Science and Technology*) on ülikool Lõuna-Koreas Daejeonis.

KAIST asutati 1971.

KAISTis õpib üle 10 000 üliõpilase (2013).

## Välislingid
*Koduleht
Souli ülikool

**Souli ülikool** (inglise keeles *Seoul National University*) on ülikool Lõuna-Koreas Soulis.

Ülikool on asutatud 1946. aastal

Ülikoolis õpib üle 26 000 üliõpilase.

## Välislingid
*Koduleht
Campinase ülikool

**Campinase ülikool** (portugali keeles *Universidade Estadual de Campinas*, lühendatult Unicamp) on ülikool Brasiilias Campinases; ühtlasi Brasiilia ja kogu Ladina-Ameerika prestiižsemaid ülikoole.

Ülikool asutati 1962.

Ülikoolis õpib üle 34 000 üliõpilase.

## Välislingid
* Koduleht
San Marcose ülikool

**San Marcose ülikool** (hispaania keeles *Universidad Nacional Mayor de San Marcos*) on ülikool Peruus Limas, Peruu vanim ülikool.

Ülikool asutati 1551.

Ülikoolis õpib üle 33 000 üliõpilase (2008).

## Viited

## Välislingid
*Koduleht
UNESCO maailmapärand Marokos

**[[Maroko]]** alal on **[[UNESCO maailmapärandi nimistu]]s** üheksa objekti ja 13 objekti kandidaati.

Nimistusse on kantud:
*üheksa kultuuripärandi objekti:
**1981 Fezi mediina
**1985 Marrakechi mediina
**1987 Ait-Ben-Haddou ''ksar''
**1996 Meknesi ajalooline linn
**1997 Tétouani mediina (enne tuntud kui Titawin)
**1997 Volubilisi arheoloogiline kaitseala
**2001 Essaouira mediina (endine Mogador)
**2004 Mazagani portugali linn (El Jadida)
**2012 Rabat, moodne pealinn ja ajalooline linn. Jagatud pärand
*nimistusse kandideerib alates 1995. aastast veel 13 objekti

## Viited

## Välislingid
*UNESCO maailmapärand Marokos. UNESCO maailmapärandi koduleht. Inglise keeles (vaadatud 15. juunil 2019)
Stawiszyn

**Stawiszyn** on linn Poolas Suur-Poola vojevoodkonnas Kaliszi maakonnas, Stawiszyni valla halduskeskus. Stawiszyn asub Kaliszist umbes 17 km põhjas.

Stawiszyn sai linnaõigused 1291. aastal, kuid kaotas need 1870. aastal. Linnaõigused sai tagasi 1919. aastal. Stawiszyn on kõige väiksema pindalaga linn Poolas.

## Viited
Messier 71

**Messier 71** (ka **M71** ja **NGC 6838**) on kerasparv, mis asub Noole tähtkujus.

Parve avastas 1745. aastal Philippe Loys de Chéseaux ja 1780. aastal lisas Charles Messier selle oma kataloogi. See on üks väiksemaid teadaolevaid kerasparvi.

Messier 71 asub Maast umbes 12 000 valgusaasta kaugusel ja on umbes 27 valgusaastat lai.

## Viited
São Paulo ülikool

**São Paulo ülikool** (portugali keeles *Universidade de São Paulo*) on ülikool Brasiilias São Paulos; ühtlasi riigi suurim ülikool ja üldse riigi prestiižseim õppeasutus.

Ülikool asutati 1934.

Ülikoolis õpib üle 90 000 üliõpilase (2010).

## Viited

## Välislingid
*Koduleht
Lavali ülikool

**Lavali ülikool** (prantsuse keeles *Université Laval*) on prantsuskeelne eraülikool Kanadas Québecis.

Ülikool asutati 1663 (seminar) ja 1852 sai ülikooli staatuse.

Ülikoolis õpib üle 44 000 üliõpilase (2008).

## Viited

## Välislingid
*Koduleht
Grajewo

**Grajewo** on linn Poolas Podlaasia vojevoodkonnas, Grajewo maakonna halduskeskus. Grajewo asub Białystokist umbes 73 km loodes.

Grajewot on ürikutes esmamainitud 1426. aastal, linnaõigused sai 1540. aastal. Grajewo kaotas linnaõigused 1870. Esimeses maailmasõjas hävis suur osa linnast. Grajewo sai linnaõigused tagasi 1919. aastal.

## Galerii

Kościół pw. Jana Pawła II w Grajewie.jpg
Grajewo pilsudskiego 2009.jpg
Grajewo sad 2009.jpg
Grajewo.JPG


## Viited
Messier 15

**Messier 15** (ka **M15** ja **NGC 7078**) on kerasparv, mis asub Pegasuse tähtkujus.

Parve avastas 1746. aastal Jean-Dominique Maraldi ja 1764. aastal lisas Charles Messier selle oma kataloogi. Messier 15 on umbes 12 miljardit aastat vana ja see on üks vanimaid teadaolevaid kerasparvi. Messier 15 asub Maast 33600 valgusaasta kaugusel ja selle diameeter on 175 valgusaastat. Parves asub üle 100 000 tähe.

## Viited
Lembit Kull

**Lembit Kull** (22. juuli 1921 Kullimaa – 14. juuni 2019 Tartu) oli eesti mehaanikateadlane ja õppejõud.

Ta kasvas Kullima talus, õppis Pumbioja Algkoolis ja Vändra Gümnaasiumis (lõpetas 1941).

Ta lõpetas Tartu Riikliku Ülikooli 1951. aastal matemaatikuna. 

Ta töötas pikka aega Eesti Põllumajanduse Akadeemia teoreetilise mehaanika kateedris õppejõuna.  

Ta tegeles ka genealoogiaga ja Vändra valla ajalooga.

## Publikatsioone
*Kull, Lembit 1963. *Punkti liikumise kinemaatika*. Tartu: Eesti Põllumajanduse Akadeemia.
*Kull, Lembit 1967. Nesuschaya sposobnost' tsilindricheskoj obolochki pod ravnomernym davleniem. (Silindrilise kooriku kandevõime ühtlase radiaalsurve korral.) *Eesti Põllumajanduse Akadeemia teaduslike tööde kogumik: Põllumajanduse mehhaniseerimise alased tööd* 52: 36–50. 
*Kull, Lembit 1969. Raschet gibkih zhestko-plasticheskih tsilindricheskih obolochek pri slozhnom nagruzhenii. *Prikladnaya mehanika* 5(11): 28–33.

## Pere
Tema abikaasa oli matemaatikaõpetaja Hilja Kull, pojad Kalevi Kull ja Olevi Kull.
Tema vanemad olid Mart Kull (1886–1961) ja Emilie Kull (sünd. Jürisson, 1889–1976). Tema vennad olid Mart Kull (1914–2007) ja Juhan Kull (1915–1960). 
Ta on maetud Tartus Raadi (Vana-Jaani) kalmistule. Hauakivi autor on Rein Karus.

## Viited
Madridi Complutense Ülikool

**Madridi Complutense Ülikool** (hispaania keeles *Universidad Complutense de Madrid*, ladina keeles *Universitas Complutensis*) on ülikool Hispaanias Madridis; ühtlasi riigi tähtsaim ülikool.

Ülikool asutati 13. aprillil 1499 ning on üks vanimaid ülikoole Hispaanias ja Euroopas. Ülikoolil on kolm linnakut: Madridi Ülikoolilinn, Somosaguase ülikoolilinnak ja Chamberí-Centro ülikoolilinnak. Ülikooli raamatukogu on Hispaania suurim ülikooli raamatukogu ja riigi suuruselt teine raamatukogu pärast Hispaania rahvusraamatukogu. Ülikooli nimi tuleneb iidse Rooma asula Complutumi nimest, mis on tänapäeval osaliselt välja kaevatud arheoloogiline ala Alcalá de Henareses, Madridist ida pool. 

Ülikoolis õpib üle 86 000 üliõpilase, mis teeb sellest Euroopa suuruselt kolmanda ülikooli. Madridi Complutense Ülikoolis on õppinud seitse kaheksast Hispaania Nobeli auhinna laureaadist ning teisigi silmapaistvaid isikuid. 

## Viited

## Välislingid
*Koduleht
Montréali ülikool

**Montréali ülikool** (prantsuse keeles *Université de Montréal*) on prantsuskeelne ülikool Kanadas Montréalis; ühtlasi üks suurimaid Kanada ülikoole ja ühtlasi üks tähtsamaid Kanada teaduskeskuseid.

Ülikool asutati 1878.

Ülikoolis õpib üle 56 000 üliõpilase (2008).

## Viited

## Välislingid
*Koduleht
Kalmari Ülikool

**Kalmari Ülikool** (rootsi keeles *Högskolan i Kalmar*) oli ülikool Rootsis Kalmaris. 2010 moodustati Kalmari ja Växjö Ülikooli  ühinemisel uus ülikool: **[[Linné Ülikool]]**.

Ülikool asutati 1977.

## Viited
Dukkha

***Dukkha*** ehk **kannatus** või **rahulolematus** (sanskriti keeles *duḥkha*; paali keeles *dukkha*; tiibeti keeles *sdug bsngal*; hiina keeles 苦 *ku*; jaapani keeles *ku*) on budismis üks põhimõisteid. 

See on esimene neljast õilsast tõest ja sellest räägib Buddha juba oma esimeses õpetuses "Seadmuseratta käimapanemine". 

Kannatus või rahulolematus on ka üks sansaara kolmest põhiomadusest ehk olemasolu tunnusest koos isetuse ja püsitusega. 

## Mõiste

Paalikeelne sõna *dukkha* (sanskriti keeles *duḥkha*) viitab eelkõige rahulolematusele, kannatamisele kõige üldisemas mõttes, kõikvõimalikele ebameeldivustele ja ebamugavustele. Kannatuse vastandiks on rahulolu, püsiv õnn, rõõmus ja mõnus kulgemine (sanskriti ja paali keeles *[[sukha]]*). Ühe etümoloogia järgi tähistas *dukkha* halvasti tehtud ratast, mille telg on keskmest väljas ja mis seetõttu loperdab, seevastu *sukha* öeldi hästi tehtud ratta kohta, mis annab mõnusa ja sujuva mineku. 

## Tekstid

Paali kaanonis esineb mõiste *dukkha* esimest korda Buddha jutluses "Seadmuseratta käimapanemine", mis kuulub *[[Saṃyutta-nikāya]]* koosseisu.

Buddha loetleb selles mitmeid kannatusi tekitavaid asjaolusid ning toob siis esile nende kõigi algpõhjuse, milleks on inimene ise, tema isiksus. 

## Interpretatsioonid

Buddha on korduvalt ütelnud, et ta õpetab vaid üht asja: rahulolematuse ehk kannatuse lõpetamist (*dukkha nirodha*). Sündi, vananemist, haigust ja surma ei saa vältida, küll aga saab vältida rahulolematust nende pärast. Kannatamine on isiklik suhe, inimese enda reaktsioon sündmustele ja nähtustele, mis on tegelikult oma tähenduselt tühjad ja millel puudub omaolek. Igasugune reaktsioon toimuvale ongi kannatamine. 

Kannatused on isiklikud ja nad on vahetult seotud kõige sellega, mis moodustab isiksuse. Rahulolematus tekib enese tähtsustamisest, kuna ainult ise saab kannatada. Tähtsustatakse iseennast, mis on tingimuslik ja ajutine. Tingimuslik olemasolu ei saa aga pakkuda lõplikku rahuldust, sest rahulolu pakkuvad objektid ise on ajutised. 

Kannatusi tingivateks põhjusteks on teadmatus, kiindumused ja kippumine. Nende tingimuste eemaldumisel lakkab ka kannatus. Rahulolematus vaibub isetuses.

## Praktika

## Vaata ka
* sukha
* püsitus
* isetus
* olemasolu tunnused

## Viited
Pakistani jalgpallikoondis

**Pakistani jalgpallikoondis** on Pakistani rahvuskoondis jalgpallis.

Pakistan ei ole kunagi jõudnud maailmameistrivõistluste finaalturniirile, kuid on neljal korral võitnud Lõuna-Aasia mängud: aastatel 1989, 1991, 2004 ja 2006.
Püsitus

**Püsitus** ehk **püsimatus** (sanskriti keeles *anitya*; paali keeles *anicca*; tiibeti keeles *mi rtag pa*; hiina keeles 無 常 *wuchang*; jaapani keeles *mujō*) on budismis üks kesksemaid mõisteid. 

Püsitus koos isetuse (*anatta*) ja kannatusega (*duḥkha*) on kõige olemasoleva tunnused (*trilakṣaṇa*).

Püsitus tähendab seda, et kõik on püsimatu, ükski seadmus ei püsi muutumatuna ja millelgi pole püsivat, alalist olemust. 

Teo ja teovilja seaduse tõttu on kõik seadmused pidevas muutumises – tekkimises, lagunemises ja üleminekus – ning vastastikuses sõltuvuses (sõltuvuslik tekkimine). Nirvaana (mõnes koolkonnas ka *ilmaruum*) jääb ainsana põhjuslikkuse ringist välja, sest see on *kokkupandamatu* seadmus, mida ei iseloomusta olemine ega olematus.

## Interpretatsioonid

Õpetus sellest, et miski pole püsiv, läbib kogu Paali kaanonit ja teisi budistlikke tekste ja õpetusi. Püsitus, kaduvus, ajutisus jmt on ühed olulisemad kontseptsioonid budismis, mille kohaselt kõik ilmub ja kaob, kõik on näiline ning miski pole tõeline ega tegelik. 

Tõdemus, et kõik muutub, leidub paljudes õpetustes ja see on eraldi võetuna ka üsna triviaalne. Budismi aspektist on see aga oluline eeskätt seoste tõttu isetuse ja kannatuse kontseptsioonidega. Kui miski ei püsi ja kõik on ajutine ning vaid näiline ja kaduv, siis pole miski kindel ega saa millegi peale loota, isegi mitte Jumalale. Ja kui isetuse õpetus ei lase ka mitte enda peale kindel olla, sest ka ise ollakse näiline ja kaduv, tuleb esile kolmas olemasolu tunnus: kannatus.

Ajahn Chah eelistas "püsituse" asemel kasutada sõna "ebakindlus" (tai keeles *my naer*), mis eemaldab tahtmise kuhugi kippuda. Sarnaselt ütleb Tuu-tiki ühes Tove Janssoni Muumitrolli-raamatus: "Kõik on ebakindel ja see mind just rahustabki."

## Praktikad

Püsituse mõistmise arendamiseks kasutusel olevate vaimsete praktikate ja meeleharjutuste puhul keskendutakse ühelt poolt muutumistele ja teiselt poolt olemasolevale hetkele.

Muutumistele keskendumiste eesmärgiks on mõista, et miski pole igavene, kõik muutub, tekib ja kaob. Üks tuntud praktikaid on silmitseda laibaväljadel surnukehi erinevas lagunemise ja roiskumise staadiumis. Seeläbi mõistetakse kõige selgemini ka enda püsitust ja muutumist. Koos sellega arendatakse ka vastumeelsust kehaliste ilmingute ja toimingute suhtes, mis aitab vähendada lõbujanu. 

Olemasolevale hetkele keskendumise eesmärgiks on mõista, et möödunud ja tulevased sündmused eksisteerivad üksnes ettekujutustena teadvuses. Kuna minevik on juba möödunud ja tulevik pole veel saabunud, siis pole neid tegelikult olemas ning kõige lähemal tegelikkusele ollakse just siin ja praegu. Selleks on kasutusel eelkõige sisekaemuslikud meditatsioonitehnikad koos *[[Dhyāna|jhanade]]* ja võrdse suhtumise arendamisega.

## Vaata ka

* Kannatus
* Isetus
* Olemasolu tunnused

## Viited
Trilakṣaṇa

***Trilakṣaṇa*** või ***tilakkhana***, 'kolm tunnust' (sanskriti keeles *trilakṣaṇa*; paali keeles *tilakkhana*; tiibeti keeles *mtshan nyid gsum*; hiina keeles 三法印 *sanfayin*; jaapani keeles *sanbōin*) ehk **olemasolu tunnused** on budismis kõikidele kokkupandud seadmustele ehk kogu sansaarale omased kolm iseloomulikku tunnust: 

* püsitus,
* kannatus ja
* isetus.

## Tekst

Olemasolu tunnused on loetletud Dhammapada värssides 277, 278 ja 279:

 

**Originaal:**

## Interpretatsioonid

### Ontoloogiliselt

*Trilakṣaṇa* kirjeldab olemasolu tunnuseid. Olemasolul puudub püsivus, teisiti öeldes, see ei püsi. Sel puudub rahuldamisvõime, teisiti öeldes, see ei saa kedagi rahuldada. Sel puudub omaolemine ehk isesus, teisiti öeldes, see ise pole midagi ega kedagi.

### Psühholoogiliselt

*Trilakṣaṇa* vastab küsimustele: Miks kõik pole nii nagu mina tahan? Miks kõik pole nii nagu enne oli? Miks kõik on halvasti?

## Vaata ka

* Dhammapada
* Isetus
* Püsitus
* Dukkha (kannatus)
* Skandhad (isiksuse moodustajad)

## Viited

## Välislingid

* What Are the Three Marks of Existence? – Lion's Roar.
* Anicca, Anatta, Dukkha The Three Marks Of Existence, by John Haspel.
* Teachings of the Buddha: The 3 Marks of Existence, by Patrick Zeis.
* On the Three Marks of Existence, by Paññobhāsa Bhikkhu.
Kokkupandu

**Kokkupandu** (sanskriti keeles *saṃskṛta*; paali keeles *saṅkhata*; tiibeti keeles *’dus byas*; hiina keeles 有爲 *youwei*; jaapani keeles *u’i*), ka tingitu või moodustatu on mõiste budismis, mis iseloomustab kõiki sansaara seadmusi.

Kõik on tekkinud põhjuste (sanskriti keeles *hetu*) ja tingimuste (*pratyaya*) koosmõjul. Nad on moodustunud, osadest koosnevad, püsitud ja muutuvad. Nad ei eksisteeri iseenesest ega omaette, neil ei ole omaolekut ning nad põhjustavad kannatusi.

Kokkupandu vastand on *kokkupandamatu*, mis iseloomustab nirvaanat.

## Vaata ka

* Skandha (isiksuse koostisosad)
* Trilakṣaṇa (olemasolu tunnused)

## Viited
Barcelona Ülikool

**Barcelona ülikool** (hispaania keeles *Universidad de Barcelona*) on ülikool Hispaanias Kataloonias Barcelonas; ühtlasi Kataloonia vanim ja suurim ülikool.

Ülikool asutati 1450.

Ülikoolis õpib üle 81 000 üliõpilase (2009).

## Viited

## Välislingid
*Koduleht
Kutse tantsule (laul)

**"Kutse tantsule"** on Eesti poplaulja Üllar Jörbergi üks tuntumaid laule, mis ilmus esimest korda 1996. aastal helikassetil "Suur ahv". 

Sel kassetil on märgitud muusika autoriks "Hitman, D. O'Neil" ja sõnade autoriks Onu Bella, kuid järgmisel aastal kasseti ja CD-na ilmunud kogumikul "Kutse peole" on muusika autoriteks nimetatud "Hitman, D. O'Neil, G. Torpey, Dawhite". Laulu aluseks on *[[eurodance]]*i ansambli Maxx 1994. aasta pala "I Can Make You Feel Like", Maxxi plaatidel on muusika autoritena kirjas Dakota O'Neill, Dawhite, Gary Bokoe, George Torpey ja The Hitman.

Laulust on tehtud arvukalt töötlusi ja paroodiaid, üks populaarsemaid uusesitajaid on olnud Tanel Padar telesaates "Su nägu kõlab tuttavalt" (2013).

## Viited

## Välislingid
*  Üllar Jörberg esitab saates "7 vaprat" laulu "Kutse tantsule" (YouTube)
* "Nüüd ma kõiki kutsun tantsule..." | Üllar Jörbergi menukaimad palad, mis tantsutasid eestlasi aastakümneid Kroonika, 27. detsember 2018
* "Kutse tantsule" TV3 parodeerimisvõistlusel 2016
* Viljar Voog. Üllar Jörberg esinemistest pärast Tanel Padari paroodiat: kui "Kutse tantsule" kavas pole, on publik pettunud, Õhtuleht, 6. juuli 2013
Zaragoza Ülikool

**Zaragoza Ülikool** (hispaania keeles *Universidad de Zaragoza*) on ülikool Hispaanias Zaragozas.

Ülikool asutati 1542.

Ülikoolis õpib üle 33 000 üliõpilase.

## Viited

## Välislingid
*Koduleht
Suchowola

**Suchowola** (valgevene *Сухаволя*) on linn Poolas Podlaasia vojevoodkonnas Sokółka maakonnas, Suchowola valla halduskeskus. Suchowola asub Białystokist umbes 52 km põhjas.

Suchowola sai linnaõigused 1777. aastal, kuid kaotas need 1950. aastal. 1997. aastal sai Suchowola linnaõigused tagasi.

1775. aastal püüdis astronoom Szymon Antoni Sobiekrajski välja arvutada Euroopa geograafilist keskpunkti. Sobiekrajski arvutuste kohaselt asub Euroopa geograafiline keskpunkt Suchowolas. Ent sellele on ka mitmeid teisi pretendente.

Suchowola lähedal Okopy külas on sündinud katoliku vaimulik Jerzy Popiełuszko (1947–1984). Jerzy Popiełuszko käis koolis Suchowolas, kus ta lõpetas 1965. aastal lütseumi.

## Galerii

Suchowola Fragment Rynku01.JPG
Podlaskie - Suchowola- Suchowola- Kościuszki 5 - UM 20110925 01.JPG
Suchowola - Bank 01.jpg
Podlaskie - Suchowola - Suchowola - Augustowska 20110925 01.JPG


## Viited
Limericki Ülikool

**Limericki ülikool** (iiri keeles *Ollscoil Luimnigh*) on ülikool Iirimaal Limerickis.

Õppeasutus asutati 1972 ja ülikooli staatus alates 1989.

Ülikoolis õpib üle 13 000 üliõpilase.

## Viited

## Välislingid
*Koduleht
Dublini Ülikool

**Dublini ülikool** (iiri keeles *Ollscoil Átha Cliath*) on ülikool Iirimaal Dublinis; ühtlasi riigi vanim ülikool.

Ülikool asutati 1592.

Ülikoolis õpib umbes 15 000 üliõpilast (2003).

## Viited

## Välislingid
*Koduleht
Leuveni ülikool

**Leuveni ülikool** on/oli mitme ülikooli nimi või nime osa:
*Leuveni vana ülikool (1425–1797)
*Leuveni Katoliiklik Ülikool (1834–1968) (prantsuse *Université catholique de Louvain*). 1968. aastal see ülikool tehti kaheks:
*hollandikeelne Katholieke Universiteit Leuven
*prantsuskeelne Université catholique de Louvain
Iirimaa Rahvusülikool

**Iirimaa Rahvusülikool** (iiri keeles *Ollscoil na hÉireann, Gaillimh ar OÉ, Gaillimh*) on ülikool Iirimaal Galways.

Ülikool asutati 1845.

Ülikoolis õpib üle 15 000 üliõpilase.

## Viited

## Välislingid
*Koduleht
Kongo Demokraatliku Vabariigi jalgpallikoondis

**Kongo Demokraatliku Vabariigi jalgpallikoondis** on Kongo Demokraatliku Vabariigi rahvuskoondis jalgpallis.

Kongo Demokraatliku Vabariigi jalgpallikoondis (tollase nimega Sairi jalgpallikoondis) jõudis 1974. aasta jalgpalli maailmameistrivõistluste finaalturniirile, kuid alagripist edasi ei jõudnud.

1968. ja 1974. aastal on koondis tulnud Aafrika meistriks.

## Praegune koosseis
Kongo DV jalgpallikoondis 2019. aasta Aafrika rahvaste karikavõistlustel.
***Väravavahid** Ley Matampi, Anthony Mossi, Parfait Mandanda
***Kaitsjad** Issama Mpeko, Ngonda Muzinga, Bobo Ungenda, Marcel Tisserand, Wilfred Moke, Arthur Masuaku, Christian Luyindama, Djuma Shabani
***Poolkaitsjad** Chadrac Akolo, Youssouf Mulumbu, Trésor Mputu, Paul-José M'Poku, Bokadi Bopé, Jacques Maghoma, Chancel Mbemba
***Ründajad** Jonathan Bolingi, Yannick Bolasie, Elia Meschak, Cédric Bakambu, Britt Assombalonga
Leuveni vana ülikool

**Leuveni vana ülikool** (prantsuse keeles *Université catholique de Louvain*, hollandi keeles *Katholieke Universiteit Leuven*) oli 1425–1797 tegutsenud ladinakeelne katoliiklik ülikool Belgias Leuvenis.
Université catholique de Louvain

**Université catholique de Louvain** (prantsuskeelne nimi) on prantsuskeelne ülikool Belgias Louvain-la-Neuve'is.

Ülikool tegutseb praegusel kujul 1968.

Ülikoolis õpib üle 31 000 üliõpilase (2017).

## Vaata ka
*Leuveni ülikool

## Viited

## Välislingid
*Koduleht
Nkulunkulu Mnikati wetibusiso temaSwati

**Nkulunkulu Mnikati wetibusiso temaSwati** on Svaasimaa riigihümn. Hümn on kasutusel 1968. aastast alates. Selle sõnade autor on Andrease Enoke Fanyana Simelane ja viisi autor David Kenneth Rycroft.

### Svaasikeelne tekst


Nkulunkulu Mnikati wetibusiso temaSwati,
Siyatibonga tonkhe tinhlanhla,
Sibonga iNgwenyama yetfu,
Live, netintsaba nemifula.

Busisa tiphatsi mandla takaNgwane,
Nguwe wedwa Somandla wetfu,
Sinike kuhlakanipha, lokungenabucili,
Simise usicinise, Simakadze!


### Ingliskeelne tekst


O Lord our God, bestower of the blessings of the Swazi;
We give Thee thanks for all our good fortune;
We offer thanks and praise for our King
And for our fair land, its hills and rivers.

Thy blessings be on all rulers of our Country;
Might and power are Thine alone;
We pray Thee to grant us wisdom without deceit or malice.
Establish and fortify us, Lord Eternal.


## Välislingid
*http://www.nationalanthems.info/sz.htm
Leuveni Katoliiklik Ülikool

**Katholieke Universiteit Leuven**, ka **KU Leuven** on hollandikeelne ülikool Belgias Leuvenis.

Ülikool tegutseb praegusel kujul alates 1968.

Ülikoolis õpib üle 34 000 üliõpilase (2009).

## Vaata ka
*Leuveni ülikool

## Viited

## Välislingid
*Koduleht
Ukraina Konstitutsioonikohus

**Ukraina Konstitutsioonikohus** (ukraina keeles Конституційний Суд України) on Ukraina põhiseaduslikkuse järelevalve kohus.

## Koosseis

### Kohtunikud
* Olha Sovhirija

## Vaata ka
*Ukraina Ülemkohus

## Viited

## Välislingid
*Съезд судей избрал судью КС - Lb.ua, 29.10.2019
*КСУ: Предложенные изменения в работе суда могут "ухудшить права человека" - Liga Novosti, 08.04.2020
*Увеличилось число депутатов, желающих обжаловать "антиколомойский" закон в КСУ - Zn.ua, 12.06.2020 
*Конституционный Суд вывел из-под удара всех судей, принимавших решения против участников Майдана - Zn.ua, 12.06.2020
Tykocin

**Tykocin** on linn Poolas Podlaasia vojevoodkonnas Białystoki maakonnas, Tykocini valla halduskeskus. Linn asub Narewi jõe ääres. Tykocin asub Białystoki kesklinnast umbes 27 km lääneloodes.

Tykocinit on ürikutes mainitud juba 11. sajandil. Linnaõigused sai 1425. aastal, kuid kaotas need 1950. aastal. Tykocin sai linnaõigused tagasi 1993. aastal.

## Galerii

Tykocin kosciol Sw Trojcy i pomnik.jpg
Narew. Most na rzece. Tykocin (2009).JPG
Tykocin - pomnik czarneckiego - ndx - 01.JPG


## Viited
Moldova Konstitutsioonikohus

**Moldova Konstitutsioonikohus** (rumeenia keeles *Curtea Constituțională a Republicii Moldova*) on Moldova põhiseaduslikkuse järelevalve kohus.

Konstitutsioonikohtu institutsioon loodi põhiseadusega, mis võeti vastu 1994. aasta juulis. Kohus alustas tööd 1995. aasta veebruaris.
ÜRO peakorter

**[[Ühinenud Rahvaste Organisatsioon]]i (ÜRO) peakorter** paikneb New Yorgis asuvas hoonetekompleksis, mille kujundajaks oli Wallace Harrisoni juhitud arhitektide nõukogu ja ehitajaks arhitektuurifirma Harrison & Abramovitz. Hoonetekompleks on olnud ÜRO ametlikuks peakorteriks alates selle valmimisest 1952. aastal.

## Asukoht

Peakorter asub Manhattani Turtle Bay linnaosas, 6,9–7,3 hektari suurusel alal, kust avaneb vaade East Riverile. Hoonetekompleksi piirideks on First Avenue läänes, East 42nd Street lõunas, East 48th Street põhjas ja East River idas. Nime "Turtle Bay" kasutatakse aeg-ajalt ÜRO peakorteri või kogu ÜRO metonüümina.

## Olemus
Peakorteris asuvad ÜRO peamised asutused, sealhulgas peaassamblee ja julgeolekunõukogu, kuid mitte rahvusvaheline kohus, mis asub Haagis. Ühinenud Rahvaste Organisatsioonil on veel kolm piirkondlikku peakorterit, mis asuvad Genfis (Šveits; avati 1946. aastal), Viinis (Austria; avati 1980. aastal) ja Nairobis (Keenia; 1996. aastal). Need täiendavad bürood aitavad esindada ÜRO huve, hõlbustada diplomaatilist tegevust ning neil on teatud eksterritoriaalsed õigused.

## Kvartal
Kuigi ÜRO peakorter asub New Yorgis, on selle peakorteri jaoks kasutatav kvartal ⁠– maa ja hooned – Ühinenud Rahvaste Organisatsiooni, mitte Ameerika Ühendriikide valitsuse halduses. Need alad on tehniliselt ekstraterritoriaalsed USA valitsuse ja ÜRO vahel sõlmitud lepingu alusel. Vastutasuks kohalike politsei-, tuletõrje- ja muude teenuste kasutamise eest nõustub ÜRO tunnistama enamikku kohalikke, riiklikke ja föderaalseid seadusi.

## Vaata ka
*ÜRO Viini keskus

## Välislingid
*
Kambja Valla Sõnumid

**Kambja Valla Sõnumid** (aastatel 2017–2021 *Olevik ja Koduvald*) on aastast 2017 ilmuv ajaleht, mis vahendab Kambja valla uudiseid. Lehte annab välja Kambja vallavalitsus.

Kambja Valla Sõnumid on endiste vallaajalehtede Olevik ja Koduvald järeltulija. 2021. aasta märtsist kannab ajaleht nime *Kambja Valla Sõnumid*.

## Viited

## Välislingid
*
Olevik (ajaleht, 1997)

**Olevik** oli 1997-2017 ilmunud ajaleht, mis vahendas Ülenurme valla uudiseid. Lehte andis välja Ülenurme vallavalitsus.

Pärast 2017. aasta haldusreformi, mille käigus liitus Ülenurme vald Kambja vallaga, annab endise Ülenurme valla aladel toimuva kohta uudised edasi Olevik ja Koduvald.

## Viited

## Välislingid
*
Oma Leht

**Oma Leht** oli 1994-2017 ilmunud ajaleht, mis vahendas Tahkuranna valla uudiseid. Lehte andis välja Tahkuranna vallavalitsus. Lehte toimetas Tiiu Sommer.

Pärast 2017. aasta haldusreformi, mille käigus liitus Tahkuranna vald Häädemeeste vallaga, annab endise Tahkuranna valla aladel toimuva kohta uudised edasi Liiviranna.

## Viited

## Välislingid
*
Subhūti

**Subhūti** oli Šākjamuni õpilane.

Subhūtit mainitakse budismi kõikide peamiste voolude tekstides, kuid Tipiṭakas jääb ta võrreldes teiste Šākjamuni õpilastega, nagu Ānanda, Šāriputra ja Maudgaljājana, tagaplaanile. Ometi nimetatakse teda juba seal esimeseks üksildaseks (askeediks-erakuks).

Mahajaanas, eriti ületava mõistmise suutrates, on Subhūti Šākjamuni peamisi õpilasi ning sealjuures kõige võimekam. Sageli selgitab ta teistele õpetuse keerulisi probleeme.

«Lootossuutras» pöördub Subhūti Šākjamuni poole kaebusega, et ei suuda jõuda ülimasse täielikku virgumisse, kuid Šākjamuni rahustab teda, öeldes, et tulevikus saab Subhūti buddhaks nimega Šašiketu.

## Viited
Natalja Šaptala

**Natalja Šaptala** (ukraina keeles Наталія Костянтинівна Шаптала; sündinud 18. aprillil 1959 Donetskis) on Ukraina jurist, endine Ukraina Konstitutsioonikohtu (KSU) esimees. 

## Töökäik
2010. aasta septembris valis 10. Ukraina kohtunike kongress ta KSU kohtunikuks.

## Viited
Kongo Vabariigi jalgpallikoondis

**Kongo Vabariigi jalgpallikoondis** on Kongo Vabariigi rahvuskoondis jalgpallis.

Koondis ei ole kunagi jõudnud MM finaalturniirile. 1972. aastal võideti Aafrika rahvaste karikavõistlused jalgpallis.

2018. aastast on petreener brasiillane Valdo Filho.
UNESCO maailmapärand Lõuna-Koreas

**[[Lõuna-Korea]]** alal on **[[UNESCO maailmapärandi nimistu]]s** 17 objekti ja 13 objekti kandidaati.

Nimistusse on kantud:
*15 kultuuripärandi objekti:
**1995 Seokgurami koobas ja Bulguksa tempel
**1995 Haeinsa templi Janggyeong Panjeon, ''Tripitaka Koreana'' puittahvlite hoiukohad
**1995 Jongmyo pühamu
**1997 Changdeokgungi paleekompleks
**1997 Hwaseongi kindlus
**2000 Gyeongju ajaloolised alad
**2000 Gochangi, Hwasuni and Ganghwa dolmenite kaitsealad
**2009 Joseoni dünastia kuninglikud hauakambrid
**2010 Korea ajaloolised külad Hahoe ja Yangdong
**2014 Namhansanseong
**2015 Baekje ajaloolised alad
**2018 Sansa, Korea budistlikud mägikloostrid
**2019 Seowon, Korea uuskonfutsianistlik akadeemia
**2019 Seowon, Korea uuskonfutsianistlik akadeemia
**2025 Kaljujoonised Bangucheoni harujõe ääres
*kaks looduspärandi objekti:
**2007 Jeju vulkaaniline saar ja laavatunnelid
**2021 Getbol, Korea loodetemadalikud
*nimistusse kandideerib alates 1994. aastast veel 13 objekti

## Viited

## Välislingid
*UNESCO maailmapärand Lõuna-Koreas. UNESCO maailmapärandi koduleht. Inglise keeles, vaadatud 1. detsembril 2025
President (film)

**"President"** (vene keeles "Президент") on Vladimir Solovjovi 2015. aasta dokumentaalfilm, mis kajastab Putini-ajastut Vladimir Putinile soodsast vaatevinklist. 

Koos Andrei Kodrašovi dokumentaalfilmiga "Krimm. Tee koju" olid need kaks 2015. aasta vaadatuimat dokumentaalfilmi Venemaal.

Wall Street Journal nimetas filmiga seoses Putinit "rahvuse säilitajaks Venemaa ja Lääne teravnenud suhete foonil".

## Välislingid
*Dokumentaalfilm
Kleszczele

**Kleszczele** (valgevene keeles Кляшчэлi) on linn Poolas Podlaasia vojevoodkonnas Hajnówka maakonnas, Kleszczele valla halduskeskus. Linn asub Valgevene piirist ligikaudu 9 km kaugusel.

Kleszczele sai linnaõigused 1523. aastal. 1777. aastal hävis tulekahjus suurem osa linnast. Kleszczele kaotas linnaõigused 1950. aastal, kuid sai need 1993. aastal tagasi.

## Galerii

Kleszczele01 - panoramio.jpg
Szkoła Kleszczele.JPG


## Viited
Washington Square Park

**Washington Square Park** on 39 500 m2 suurune avalik park Lower Manhattanil, New Yorgis Greenwich Village'i naabruskonnas. See on üks tuntumaid New Yorgi avalikke parke, samuti on see ka kohtumispaik ja kultuurilise tegevuse keskus. Seda haldab New Yorgi Department of Parks and Recreation.

Washington Square Park avati 1871. aastal. Pargis asub Washington Square Arch.
New Yorgi tuletõrje

**New Yorgi tuletõrje** (inglise keeles *Fire Department of the City of New York*; **FDNY**), on New Yorgi linnavalitsuse osakond, mis tegeleb tuletõrjet, päästet ja kiirabiteenuseid puudutavate ülesannete täitmisega New Yorgi viies linnaosas.

New Yorgi tuletõrje on suurim munitsipaaltuletõrje Ameerika Ühendriikides ja suuruselt teine maailmas Tokyo tuletõrje järel. FDNY-s töötab ligikaudu 11 033 tuletõrjujat ning 4301 erakorralise meditsiini tehnikut, parameedikut ja tuletõrjeinspektorit. Selle eeskirjad on sätestatud New Yorgi reeglite 3. jaotises. FDNY teenindab rohkem kui 8,5 miljonit elanikku 782 ruutkilomeetrises piirkonnas.

## Välislingid

* Ametlik koduleht (inglise keeles)
Kitsapi maakond

**Kitsapi maakond** (*Kitsap County*) on maakond USA-s Washingtoni osariigis. 2010. aasta rahvaloenduse järgi elas maakonnas 251 133 inimest. Maakonna halduskeskus on Port Orchard ja suurim linn on Bremerton.
Muhu roosa

**Muhu roosa**, ka **muhuroosa** ja **kiperoosa** on särav fuksia- või magentapunast meenutav värvitoon, mida kasutati Muhu rahvarõivastes, eriti Muhu lilltikandis ja kiritriipudena Muhu kollastel ''siilik''utel.
### Pildid

Eesti_rahvarõivad-EE_2.jpg|Vasakult esimene Muhu pruut, roosat on kasutatud sukakirjades ja põlle tikandis
File:Authentic yellow Muhu skirt fabric 1.jpg|Kiperoosa ja titeroosa kiritriip Muhu *siiliku* kollasel taustal


## Variatsioonid
Muhu roosa värv võib olla tumedam ja teravam või ka heledam, kuid see on mõlemal juhul ere värvus, mis peab traditsiooni kohaselt olema soojatooniline, seepärast soovitatakse valget lõnga rodamiiniga värvides (selleks otstarbeks toodetavale värvipulbrile ongi antud nimi *Muhu roosa*) lisada väike kogus oranži värvi ja pärast kuumutamist jätta lõng värvivette kauaks jahtuma. Sooja tooni lisab värvimiseks võetud lõnga mitte lumivalge, vaid lambavalge toon.

## Saamine
Aniliinvärvi abil saadud värvuse kasutamine Muhu rahvarõivas jääb 19. sajandi lõppu ja 20. sajandi algusse. Uuemast ajast on ka teateid muhuroosa tooni saamisest krepp-paberiga värvimisel. Tänapäeval on levinum vahend muhuroosa värvuse andmiseks lõngale rodamiin B, mida aga traditsioonilise muhuroosa tundjad ilma kollaka lisandita liiga käreda- ja külmatooniliseks peavad ja mis teatud valguses annab fluorestseeruva efekti.

## Kasutamine
Traditsiooni hoida soovides toodetakse ja müüakse Muhu roosat lõnga kinnaste kudumiseks, tikandiks ja seelikukangasse kudumiseks tänapäevalgi või värvivad käsitöölised seda oma tarbeks ise.

Kiperoosa on Muhu pagarite Muhu seemneleiva pakendi tunnusvärv.

Kiperoosa raamatuseljaga ja koldsepunase kaanega on kujundatud 2010. aastal välja antud Muhu tikandi raamat "Meite muhu mustrid".

Rodamiiniga saadud kiperoosade toonide kasutusel põhines Saaremaalt pärit moekunstniku Karin Kreeki kollektsioon "KIPE" ERKI Moeshow'l 2019. aastal, mis pälvis publiku lemmiku tiitli.

## Viited

## Välislingid
* Estonia Adventures Part 4: Muhu Island (blogipostitus käsitööretkest Muhu saarele, inglise keeles)
* Lõngakomplekt Muhu sõrmkinnaste kudumiseks veebipoes ja värvide loetelu (inglise keeles)
* Muhuroosadest ja oranžidest siiludest Muhu titemüts helmestikandiga, parem külg. - L. Aasma. Kahe beebitanu lugu. Renovatum Anno 2017/2018 (illustratsioon)